Apstiprināti
SIA “Ikšķiles māja” 
Mantas novērtēšanas un izsoļu komisijas 
2026.gada 14.septembra sēdē (protokols Nr.1/2026)

Ogres novada pašvaldības SIA “Ikšķiles māja” 
reģistrācijas Nr.40103416198

Kustamās mantas izsoles nolikums pārdošanai elektronisko izsoļu vietnē https://izsoles.ta.gov.lv

Ford Transit Connect, 
valsts reģistrācijas numurs MC6753

IZSOLES NOTEIKUMI

1. Transportlīdzeklis Ford Transit Connect, valsts reģistrācijas numurs MC6753, izlaiduma gads - 2019, tips - kravas furgons, degvielas tips – dīzeļdegviela, Odometra rādījums 71394, pilna masa 2380 kg, motora jauda 103 kW, tehniskā apskate līdz 27.07.2027., sēdvietu skaits – 3, audioaparatūra. 
2. Transportlīdzeklim Ford Transit Connect netiek noteikts garantijas termiņš.
3. Ar Transportlīdzekļa Ford Transit Connect tehnisko stāvokli un komplektāciju visas ieinteresētās personas var iepazīties Līvciema ielā 7a, Ikšķilē, Ogres novadā, iepriekš piesakoties pa tālruni 26545515. 
4. Izsolē pārdodamā Transportlīdzekļa Ford Transit Connect sākuma cena 8000 EUR (astoņi tūkstoši euro) ieskaitot pievienotās vērtības nodokli. Izsole notiek ar augšupejošu soli, soļa apmērs 50 EUR (piecdesmit euro) bez pievienotās vērtības nodokļa. Nosolītā summa tiek aplikta ar pievienotās vērtības nodokli 21%.
5.Sludinājums par izsoli publicēts SIA “Ikšķiles māja” mājaslapā: www.ikskilesmaja.lv.
6. Izsoles norises laiks:
Izsoles sākums 15.09.2026. plkst. 13:00
Pieteikšanās līdz 25.09.2026. plkst. 23:59
[bookmark: _GoBack]Izsoles noslēgums 05.10.2026. plkst. 13:00.
7. Reģistrācija izsolei un nodrošinājuma maksas, dalības maksas samaksas kārtība:
7.1. Par izsoles dalībnieku var kļūt jebkura fiziska vai juridiska persona, kurai atbilstoši tiesību normatīvajiem aktiem ir tiesības iegūt attiecīgu kustamo mantu īpašumā Latvijas Republikā, kā arī attiecībā, uz kuru nepastāv šo noteikumu 8. punktā minētie ierobežojumi vai citi tiesību aktos noteiktie ierobežojumi. 
7.2. Pieteikšanās dalībai izsolē notiek, izmantojot Tiesu administrācijas elektronisko izsoļu vietnē (https://izsoles.ta.gov.lv) pieejamo elektronisko pakalpojumu "Par e-izsoļu vietnes dalībnieka dalību konkrētā izsolē", identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
7.3. Persona, kura vēlas piedalīties izsolē, reģistrējas dalībai izsolē šo noteikumu 7.2.punktā noteiktajā kārtībā un veic nodrošinājuma maksas (saņēmēja: SIA “Ikšķiles māja”) 800 EUR (astoņi simti euro) un dalības maksas (saņēmēja: Tiesu administrācija) 10,00 EUR samaksu saskaņā ar portāla (https://izsoles.ta.gov.lv) ģenerētajiem un uz izsoles dalībnieka norādīto e-pastu nosūtītajiem rēķiniem.
7.4. Nodrošinājuma maksai jābūt saņemtai SIA “Ikšķiles māja” norēķinu kontā līdz portālā https://izsoles.ta.gov.lv  noteiktajam pieteikšanās termiņam.
7.5. Nodrošinājuma maksa tiek atmaksāta, ja izsoles dalībnieks nodrošinājuma maksu ieskaita vēlāk par 7.4.punktā noteikto termiņu vai izsoles rezultātā nenosola kustamo mantu.
7.6. Nosolītājam, tā samaksātā izsoles nodrošinājuma maksa tiek ieskaitīta kustamās mantas pirkuma maksā (turpmāk tekstā – nosolītā summa).
8. Ierobežojumi dalībai izsolē:
8.1. Izsolē nav tiesīgi piedalīties SIA “Ikšķiles māja” darbinieki, valdes priekšsēdētājs, kapitāldaļu turētāja pārstāvis, ar šīm personām vienā mājsaimniecībā dzīvojošā persona vai radinieki — tēvs, māte, vecāmāte, vecaistēvs, bērns, mazbērns, adoptētais, adoptētājs, brālis, māsa, pusmāsa, pusbrālis, laulātais, kā arī sertificētais vērtētājs, kas veicis izsolāmā īpašuma novērtēšanu. Piesakoties izsolei, izsoles dalībnieks apliecina, ka attiecībā uz viņu nepastāv šāds ierobežojums.
8.2. Lai izpildītu Starptautisko un Latvijas Republikas nacionālo sankciju likuma 5.panta otrās daļas prasības, SIA “Ikšķiles māja” ir tiesīga veikt pārbaudi, lai noskaidrotu, vai attiecībā uz izsoles uzvarētāju vai tā patieso labumu guvēju, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Gadījumā, ja pārbaudes rezultātā konstatēts, ka kustamās mantas nosolītājam vai tā patieso labumu guvējam ir noteiktas kādas no iepriekšminētajām sankcijām (civiltiesiskie ierobežojumi), kustamās mantas nosolītājs, kam noteiktas iepriekš minētās sankcijas, zaudē izsoles rezultātā iegūtās tiesības iegādāties kustamo mantu. Šādā gadījumā izsoles rīkotājs ir tiesīgs piedāvāt iegūt kustamo mantu tam izsoles dalībniekam, kurš solījis iepriekšējo augstāko cenu par to un viņa solītā cena uzskatāma par nosolīto cenu.
9. Izsoles rezultātu apstiprināšana, nosolītās summas samaksas kārtība un pirkuma līguma noslēgšana:
9.1. Pēc izsoles noslēguma nosolītājam elektroniski uz izsoļu dalībnieku reģistrā reģistrētā elektronisko izsoļu vietnes lietotāja kontu nosūta paziņojumu par to, ka viņš nosolījis augstāku cenu nekā citi un ir iestājies pienākums samaksāt visu no viņa pienākošos nosolīto summu.
9.2. Nosolītājam 7 (septiņu) dienu laikā pēc izsoles noslēguma dienas jāsamaksā summa, ko veido starpība starp nosolīto summu un viņa samaksāto nodrošinājuma maksu, saņēmēja SIA “Ikšķiles māja”, norēķinu konts Nr.LV44UNLA0050017043444, a/s “SEB banka”, iemaksas mērķi norādot “Transportlīdzekļa Ford Transit Connect, valsts reģistrācijas numurs MC6753, pirkuma maksa”. 
9.3. Gadījumā, ja samaksa netiek veikta noteikumos noteiktajā kārtībā un termiņā, persona, kura nosolījusi augstāko cenu, zaudē tiesības iegūt nosolīto transportlīdzekli, kā arī zaudē iemaksāto nodrošinājuma maksu. Šādā gadījumā SIA “Ikšķiles māja” ir tiesīga piedāvāt iegūt transportlīdzekli tam izsoles dalībniekam, kurš solījis iepriekšējo augstāko cenu par to un viņa solītā cena uzskatāma par nosolīto cenu.
9.4. [bookmark: _Hlk77849599]Pēc šo noteikumu 9.2.punktā noteikto nosacījumu izpildes ne vēlāk kā 10 (desmit) dienu laikā SIA “Ikšķiles māja” atmaksā izsoles dalībniekiem, uz kuriem attiecināmi  7.5.punkta nosacījumi, saskaņā ar 7.3.punktu iemaksāto nodrošinājuma maksu, pārskaitot iemaksāto summu atpakaļ uz norēķinu kontu, no kura saņemts maksājums.
9.5. Nosolītājam ne vēlāk kā 7 (septiņu) dienu laikā no izsoles rezultātu apstiprināšanas ir jānoslēdz ar SIA “Ikšķiles māja” pirkuma līgums par kustamās mantas iegādi (turpmāk – Pirkuma līgums). 
9.6. Izdevumus par kustamās mantas reģistrāciju ceļu satiksmes drošības direkcijā un saistītajiem pakalpojumiem sedz nosolītājs.
9.7. Īpašuma tiesības uz kustamo mantu pāriet nosolītājam pēc nosolītāja īpašuma tiesību nostiprināšanas ceļu satiksmes drošības direkcijā.
10. Nenotikusi izsole:
10.1. Izsole uzskatāma par nenotikušu, ja:
10.1.1. uz izsoli līdz sludinājumā norādītajam laikam nav reģistrējusies neviena persona;
10.1.2. neviens izsoles dalībnieks nav pārsolījis izsoles sākuma cenu;
10.1.3. izsoles vienīgais dalībnieks - nosolītājs atsakās no kustamās mantas un/vai atsakās parakstīt Pirkuma līgumu.
10.1.4. nosolītājs atsakās parakstīt Pirkuma līgumu, un nākamais izsoles augstākās cenas nosolītājs atsakās no kustamās mantas un/vai atsakās parakstīt Pirkuma līgumu vai nav nākamā izsoles augstākās cenas nosolītāja (izsolē piedalījās tikai viens izsoles dalībnieks).
10.2. Ja iestājas šo noteikumu 10.1.2. - 10.1.4.punktā minētais gadījums, nodrošinājuma maksa netiek atmaksāta.
11. Citi noteikumi:
11.1. Piekrītot šiem noteikumiem, vietnes lietotājs apliecina, ka ir iepazinies un apņemas ievērot Ministru kabineta 2015.gada 16.jūnija noteikumus Nr.318 "Elektronisko izsoļu vietnes noteikumi", portālā publicētos vispārīgos izsoles norises noteikumus https://izsoles.ta.gov.lv/noteikumi/1, šajos noteikumos un citos normatīvajos aktos noteikto kārtību, kas regulē elektronisko izsoļu norisi.
11.2 Piesakoties izsolei, izsoles pretendenti, dalībnieki piekrīt, ka SIA “Ikšķiles māja” veic to personas datu apstrādi, pārbaudot sniegto ziņu patiesumu. 
11.3 Datu pārzinis ir SIA “Ikšķiles māja”, reģistrācijas Nr.40103416198, juridiskā adrese: Peldu iela 22, Ikšķile, Ogres novads, kas veic personas datu apstrādi ar nolūku organizēt tai piederošās kustamās mantas izsoli.

